CELEX: 22015D2154
Language: sk
Date: 2014-12-12 00:00:00
Title: Rozhodnutie Spoločného výboru EHP č. 287/2014 z 12. decembra 2014, ktorým sa mení príloha XIII (Doprava) k Dohode o EHP [2015/2154]

26.11.2015   
            
            
               SK
            
            
               Úradný vestník Európskej únie
            
            
               L 311/40
            
         ROZHODNUTIE SPOLOČNÉHO VÝBORU EHP
   č. 287/2014
   z 12. decembra 2014,
   ktorým sa mení príloha XIII (Doprava) k Dohode o EHP [2015/2154]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Európskeho parlamentu a Rady (EÚ) č. 598/2014 zo 16. apríla 2014 o pravidlách a postupoch zavádzania prevádzkových obmedzení súvisiacich s hlukom na letiskách Únie v rámci vyváženého prístupu, ktorým sa zrušuje smernica 2002/30/ES (1), sa má začleniť do Dohody o EHP.
            
         
               (2)
            
            
               Nariadením (EÚ) č. 598/2014 sa s účinnosťou od 13. júna 2016 zrušuje smernica Európskeho parlamentu a Rady 2002/30/ES (2) začlenená do Dohody o EHP, a preto je potrebné s účinnosťou od 13. júna 2016 odkaz na ňu v rámci Dohody o EHP vypustiť.
            
         
               (3)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text bodu 66f (smernica Európskeho parlamentu a Rady 2002/30/ES) v prílohe XIII k Dohode o EHP sa s účinnosťou od 13. júna 2016 nahrádza takto:
   
      „32014 R 0598: nariadenie Európskeho parlamentu a Rady (EÚ) č. 598/2014 zo 16. apríla 2014 o pravidlách a postupoch zavádzania prevádzkových obmedzení súvisiacich s hlukom na letiskách Únie v rámci vyváženého prístupu, ktorým sa zrušuje smernica 2002/30/ES (Ú. v. EÚ L 173, 12.6.2014, s. 65).“
   
   Článok 2
   Znenie nariadenia (EÚ) č. 598/2014 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 13. decembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3), alebo dňom nadobudnutia účinnosti rozhodnutia Spoločného výboru EHP č. 135/2014 z 27. júna 2014 (4), podľa toho, čo nastane neskôr.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 12. decembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 173, 12.6.2014, s. 65.
   
      (2)  Ú. v. ES L 85, 28.3.2002, s. 40.
   
      (3)  Ústavné požiadavky neboli oznámené.
   
      (4)  Ú. v. EÚ L 342, 27.11.2014, s. 42.